02000A1215(02) — BG — 25.06.2005 — 001.001

Този текст служи само за информационни цели и няма правно действие. Институциите на Съюза не носят отговорност за неговото съдържание. Автентичните версии на съответните актове, включително техните преамбюли, са версиите, публикувани в Официален вестник на Европейския съюз и налични в EUR-Lex. Тези официални текстове са пряко достъпни чрез връзките, публикувани в настоящия документ

Изменен с:









▼B

ВЪТРЕШНО СПОРАЗУМЕНИЕ

между представителите на правителствата на държавите-членки, заседаващи в рамките на Съвета, относно мерките, които трябва да се вземат и процедурите, които трябва да следват за изпълнение на Споразумението за партньорство АКТБ — ЕО се







ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКАТА ОБЩНОСТ, ЗАСЕДАВАЩИ В РАМКИТЕ НА СЪВЕТА, като взеха предвид Договора за създаване на Европейската общност, наричин по-долу „Договора“, като взеха предвид Споразумението за партньорство, подписано в Котону (Бенин) на 23 юни 2000 г., нарачано по-долу „Споразумението АКТБ — ЕО“, като взеха предвид проекта на Комисията, като имат предвид, че: (1) Представителите на Общността трябва да заемат обща позиция на заседание на Съвета на министрите, предвиден от Споразумението АКТБ — ЕО, наричан по-долу „Съвет на министрите АКТБ — ЕО“. От друга страна прилагането на решенията, препоръките и становищата на Съвета ще налага, според случая, действия от страна на Общността, общи действия на държавите-членки или действия на една държава-членка. (2) Следователно за държавите-членки е необходимо да уточнят условията, според които ще бъдат обособени, в областите, отнасящи се до тяхната компетентност, общите позиции, които трябва да се вземат от представителите на Общността в Съвета на министрите АКТБ — ЕО. Те са тези, които освен това трябва да вземат в същите области мерки за прилагането на решенията, препоръките и становищата на Съвета, които биха наложили общи действия на държавите-членки или действия на една държава-членка. (3) Държавите-членки са тези, които трябва, в областите, отнасящи се до Споразумението АКТБ — ЕО и отнасящи се до тяхната компетентност, да упълномощят Съвета да вземе съответните решения в съответствие с членове 96 и 97 от Споразумението АКТБ — ЕО. (4) Би било уместно, от друга страна, да се предвиди държавите-членки да предоставят една на друга и на Комисията всеки договор, конвенция, споразумение или договореност и всяка част от договор, конвенция, споразумение или договореност, които засягат третираните материи в Споразумението АКТБ — ЕО и които са били или ще бъдат сключени между една или няколко държави-членки от и една или няколко държави от АКТБ. (5) Освен това е уместно да се предвидят процедури, чрез които държавите-членки могат да решат споровете, които биха възникнали между тях по повод Споразумението АКТБ — ЕО, като имат предвид, че: СЕ СПОРАЗУМЯХА ЗА СЛЕДНОТО:







Член 1

Общата позиция, която представителите на Общността трябва да примат в Съвета на министрите АКТБ — ЕО и на Комитета на посланиците, когато се засягат въпроси от компетентността на държавите-членки, се приема от Съвета, който взима решения с единодушие, по проект на Комисията или на държава-членка след консултация с Комисията.

Член 2

Решенията и препоръките, приети от Съвета на министрите АКТБ — ЕО или от Комитета на посланиците, в областите, които са от компетентността на държавите-членки, се изпълняват с актове, приети от последните.

▼M1

Член 3

Позицията на държавите-членки за изпълнение на членове 11б, 96 и 97 от Споразумението между АКТБ и ЕО се приема от Съвета, който действа в съответствие с посочената в приложението процедура, когато позицията се отнася до въпроси в рамките на тяхната компетентност.

Ако предвидените мерки се отнасят до въпроси от компетентността на държавите-членки, Съветът може да действа и по инициатива на дадена държава-членка.

▼B

Член 4

Всеки договор, конвенция, споразумение или договореност и всяка част от договор, конвенция, споразумение или договореност, независимо от формата или естеството им, и които са били или ще бъдат сключени между една или няколко държави-членки и една или няколко държави от АКТБ, и които засягат областите, третирани в Споразумението АКТБ — ЕО, се представят в най-кратки срокове от заинтересованата държава-членка или държави-членки на другите държави-членки и на Комисията. По искане на една държава-членка или на Комисията всеки текст, представен по този начин, е предмет на обсъждане в рамките на Съвета.

Член 5

Когато една държава-членка сметне за необходимо да се позове на член 98 от Споразумението АКТБ — ЕО в областите, които са от компетентността на държавите-членки, тя най-напред се консултира с другите държави-членки и с Комисията.

Ако Съветът на министрите АКТБ — ЕО трябва да приеме решение за действията на държавата-членка, посочена в първи параграф, позицията на Общността е същата като на заинтересованата държава-членка, освен ако представителите на правителствата на държавите-членки, заседаващи в рамките на Съвета, решат друго.

Член 6

Споровете, възникнали между държавите-членки и отнасящи се до Споразумението АКТБ — ЕО, до приложенията и протоколите, приложени към него, или до вътрешните споразумения, сключени за прилагането на упоменатото Споразумение АКТБ — ЕО, по искане на най-първия молител, се решава от Съда на Европейските общности при условията и по реда, предвидени от Договора и протокола отнасно статута на Съда, приложен към Договора.

Член 7

Представителите на правителствата на държавите-членки, заседаващи в рамките на Съвета, могат по всяко време, с единодушно решение по проект на Комисията или на държава-членка след консултация с Комисията, да изменят настоящото споразумение.

Член 8

Настоящото споразумение се одобрява от всяка държава-членка в съответствие с нейните конституционни правила. Правителството на всяка държава-членка уведомява генералния секретариат на Съвета за изпълнението на процедурите, които се изискват за неговото влизане в сила.

Настоящото споразумение влиза в сила едновременно със Споразумението АКТБ — ЕО ( 1 ), ако са спазени разпоредбите на първи параграф. То остава в сила, докато е в сила посоченото споразумение.

▼M1

Член 9

Настоящото споразумение, съставено в един оригинален екземпляр на чешки, датски, нидерландски, английски, естонски, фински, френски, испански, немски, гръцки, унгарски, италиански, латвийски, литовски, малтийски, полски, португалски, словашки, словенски и шведски език, като двадесетте текста са еднакво автентични, се депозира в архивите на Генералния секретариат на Съвета, който предава заверено копие на всяко от правителствата на подписалите държавите.

▼B

Hecho en Bruselas, el dieciocho de septiembre del año dos mil.

Udfærdiget i Bruxelles den attende september to tusind.

Geschehen zu Brüssel am achtzehnten September zweitausend.

Έγινε στις Βρυξέλλες, στις δέκα οκτώ Σεπτεμβρίου δύο χιλιάδες.

Done at Brussels on the eighteenth day of September in the year two thousand.

Fait à Bruxelles, le dix-huit septembre deux mille.

Fatto a Bruxelles, addì diciotto settembre duemila.

Gedaan te Brussel, de achttiende september tweeduizend.

Feito em Bruxelas, em dezoito de Setembro de dois mil.

Tehty Brysselissä kahdeksantenatoista päivänä syyskuuta vuonna kaksituhatta.

Som skedde i Bryssel den artonde september tjugohundra.

Pour le gouvernement du Royaume de Belgique

Voor de Regering van het Koninkrĳk België

Für die Regierung des Königreichs Belgien

For regeringen for Kongeriget Danmark

Für die Regierung der Bundesrepublik Deutschland

Για την Κυβέρνηση της Ελληνικής Δημοκρατίας

Por el Gobierno del Reino de España

Pour le gouvernement de la République française

Thar ceann Rialtas na hÉireann

For the Government of Ireland

Per il Governo della Repubblica italiana

Pour le gouvernement du Grand-Duché de Luxembourg

Voor de Regering van het Koninkrĳk der Nederlanden

Für die Regierung der Republik Österreich

Pelo Governo da República Portuguesa

Suomen hallituksen puolesta

På finska regeringens vägnar

På svenska regeringens vägnar

For the Government of the United Kingdom of Great Britain and Northern Ireland

▼M1

ANNEX

1. Общността и нейните държави-членки изчерпват всички възможности за политически диалог с дадена страна от АКТБ, съгласно член 8 от Споразумението между АКТБ и ЕО, освен в случаите на изключителна спешност, преди началото на процеса на консултации по член 96 от Споразумението между АКТБ и ЕО. Диалогът по член 8 е системен и формализиран в съответствие с условията, посочени в член 2 от приложение VII към Споразумението между АКТБ и ЕО. По отношение на диалога на национално, регионално и подрегионално равнище, когато участва Съвместната парламентарна асамблея, той се представлява от действащите съпредседатели или от упълномощено от тях лице.

2. Когато след изчерпване на всички възможности за диалог по член 8 от Споразумението между АКТБ и ЕО и по инициатива на Комисията или дадена държава-членка Съветът смята, че определена държава от АКТБ не изпълнява някое от задълженията си във връзка със съществен елемент по членове 9 или 11б от Споразумението между АКТБ и ЕО или в тежки случаи на корупция, съответната държава от АКТБ се приканва, освен ако въпросът не е особено спешен, да проведе консултации в съответствие с член 11б, член 96 или член 97 от Споразумението между АКТБ и ЕО.

Съветът действа с квалифицирано мнозинство.

В хода на консултациите Общността се представлява от председателството на Съвета и Комисията и се стреми да постигне равнопоставеност от гледна точка на представителността. Консултациите се съсредоточават върху мерките, които да бъдат предприети от съответната страна, и се провеждат в съответствие с условията, посочени в приложение VII към Споразумението между АКТБ и ЕО.

3. Ако след изтичане на сроковете по член 11б, член 96 или член 97 от Споразумението между АКТБ и ЕО за консултациите и независимо от всички усилия не е намерено решение, или незабавно при спешни случаи или при отказ да се проведат консултации, Съветът може съгласно разпоредбите на посочените членове да вземе решение по предложение на Комисията да предприеме подходящи мерки, включително частично суспендиране, като действа с квалифицирано мнозинство. Съветът взема решения единодушно при пълно суспендиране на действието на Споразумението между АКТБ и ЕО по отношение на съответната държава от АКТБ.

Мерките остават в сила, докогато Съветът използва приложимата процедура по първа алинея, за да вземе решение за изменение или отмяна на приетите преди това мерки или, ако е приложимо, за срока, посочен в решението.

За целта Съветът прави преглед на гореспоменатите мерки редовно и най-малко на всеки шест месеца.

Председателят на Съвета нотифицира съответната държава от АКТБ и Съвета на министрите на АКТБ - ЕО за приетите по този начин мерки преди влизането им в сила.

Решението на Съвета се публикува в Официален вестник на Европейския съюз. Когато мерките се приемат незабавно, нотификацията за тях се адресира до държавата от АКТБ и до Съвета на министрите на АКТБ - ЕО едновременно с поканата за провеждане на консултации.

4. Европейският парламент се уведомява незабавно и напълно за всяко решение, взето съгласно точки 2 и 3.